CELEX: 62010CN0538
Language: fi
Date: 2010-11-19 00:00:00
Title: Asia C-538/10: Ennakkoratkaisupyyntö, jonka Tribunal de première instance de Liège (Belgia) on esittänyt 19.11.2010 — Richard Lebrun ja Marcelle Howet v. Belgian valtio — SPF Finances

5.2.2011   
            
            
               FI
            
            
               Euroopan unionin virallinen lehti
            
            
               C 38/4
            
         Ennakkoratkaisupyyntö, jonka Tribunal de première instance de Liège (Belgia) on esittänyt 19.11.2010 — Richard Lebrun ja Marcelle Howet v. Belgian valtio — SPF Finances
   (Asia C-538/10)
   2011/C 38/04
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Liège
   
      Pääasian asianosaiset
   
   
      Kantajat: Richard Lebrun ja Marcelle Howet
   
      Vastaaja: Belgian valtio — SPF Finances
   
      Ennakkoratkaisukysymys
   
   Onko Cour d’arbitragesta 6.1.1989 annetun erityislain 26 §:n muuttamisesta 12.7.2009 annetun lain (1) kaltainen kansallinen laki, jossa edellytetään sitä, että kansallisen tuomioistuimen, joka toteaa, että verovelvolliselta evätään toisella kansallisella lailla eli 24.7.2008 annetun lain 2 §:llä tehokas oikeussuoja, joka taataan osaksi yhteisön oikeutta otetussa ihmisoikeuksien ja perusvapauksien suojaamiseksi tehdyn yleissopimuksen 6 artiklassa, on saatettava asia ensin Cour constitutionnellen käsiteltäväksi, ilman että tämän toteamuksen tehnyt tuomioistuin voisi varmistaa heti yhteisön oikeuden välittömän sovellettavuuden käsiteltävänään olevassa asiassa ja että se voisi vielä valvoa yhteensopivuutta kansainvälisten sitoumusten kanssa, jos Cour constitutionnelle on katsonut kansallisen lain yhteensopivaksi perustuslain II osastossa taattujen perusoikeuksien kanssa, ristiriidassa Maastrichtissa 7.2.1992 allekirjoitetun Euroopan unionista tehdyn sopimusten muuttamisesta 13.12.2007 tehdyn ja 1.12.2009 voimaan tulleen Lissabonin sopimuksen I osaston ”Yhteiset määräykset” 6 artiklan kanssa (joka vastaa suureksi osaksi määräyksiä, jotka sisältyivät Maastrichtissa 7.2.1992 allekirjoitetun Euroopan unionista tehdyn sopimuksen, joka itse tuli voimaan 1.11.1993, I osaston 6 artiklaan) sekä yhtäältä 25.3.1957 tehdyn Euroopan yhteisön perustamissopimuksen (EY:n perustamissopimus) 234 artiklan (aikaisempi 177 artikla) kanssa ja/tai toisaalta 7.12.2000 hyväksytyn Euroopan unionin perusoikeuskirjan 47 artiklan kanssa?
   
      (1)  Moniteur belge, 31.7.2009, s. 51617.